U-I-24/13
Natisni
Opravilna št.:
U-I-24/13
Datum odločitve:
2. 7. 2013
ECLI:
ECLI:SI:USRS:2013:U.I.24.13
Akt:
Odlok o kategorizaciji občinskih cest v Občini Bled (Uradni list RS, št. 55/09 in 71/12),  6. čl.
Izrek:
Pobuda za začetek postopka za oceno ustavnosti in zakonitosti 6. člena Odloka o kategorizaciji občinskih cest v Občini Bled (Uradni list RS, št. 55/09 in 71/12), kolikor kategorizira javni poti "Razgledna cesta I" in "Razgledna cesta II" v delu, ki poteka po zemljišču parc. št. 463/136, k. o. Rečica, se zavrže.

Pobudnica sama nosi svoje stroške postopka s pobudo.
Evidenčni stavek:
Pobuda je prepozna, če ni vložena v enem letu od uveljavitve izpodbijanega predpisa, ki učinkuje neposredno oziroma, v enem letu od dneva, ko je pobudnik izvedel za nastanek škodljivih posledic.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.5.51.1.11 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Odločitev o stroških.
1.4.51.6 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Drugo.
Pravna podlaga:
Člen 25.3, 34.1, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Mira Jež, Ljubljana
Datum vloge:
18. 1. 2013
Vrsta odločitve:
sklep
Vrsta rešitve:
zavrženje
Dokument:
US30159
Dokument v PDF obliki:
U-I-24-13.pdf
139 KB
Prenesite datoteko
U-I-24/13-5
2. 7. 2013
SKLEP
Ustavno sodišče je v postopku za preizkus pobude Mire Jež, Ljubljana, ki jo zastopa mag. Janja Žejn, odvetnica v Ljubljani, na seji 2. julija 2013
sklenilo:
1. Pobuda za začetek postopka za oceno ustavnosti in zakonitosti 6. člena Odloka o kategorizaciji občinskih cest v Občini Bled (Uradni list RS, št. 55/09 in 71/12), kolikor kategorizira javni poti "Razgledna cesta I" in "Razgledna cesta II" v delu, ki poteka po zemljišču parc. št. 463/136, k. o. Rečica, se zavrže.
2. Pobudnica sama nosi svoje stroške postopka s pobudo.
OBRAZLOŽITEV
1. Pobudnica izpodbija 6. člen Odloka o kategorizaciji občinskih cest v Občini Bled (v nadaljevanju Odlok o kategorizaciji), kolikor kategorizira javni poti "Razgledna cesta I" in "Razgledna cesta II" v delu, ki naj bi potekal po njenem zemljišču. Izpodbijani del Odloka o kategorizaciji naj bi bil v neskladju s 33. in 69. členom Ustave, 19. členom Zakona o spremembah in dopolnitvah Zakona o javnih cestah (Uradni list RS, št. 92/05 – ZJC-B) in Zakonom o cestah (Uradni list RS, št. 109/10 in 48/12 – ZCes-1). Pobudnica predlaga tudi povrnitev stroškov postopka pred Ustavnim sodiščem.
2. Po tretjem odstavku 24. člena Zakona o Ustavnem sodišču (Uradni list RS, št. 64/07– uradno prečiščeno besedilo in 109/12 – v nadaljevanju ZUstS) lahko pobudnik vloži pobudo, kadar podzakonski predpis ali splošni akt, izdan za izvrševanje javnih pooblastil, učinkuje neposredno in posega v pravice, pravne interese oziroma v pravni položaj pobudnika, v enem letu od njegove uveljavitve oziroma v enem letu od dneva, ko je pobudnik izvedel za nastanek škodljivih posledic.
3. Odlok o kategorizaciji je v izpodbijanem delu začel veljati 1. 8. 2009. Pobudnica je pobudo za začetek postopka za oceno ustavnosti in zakonitosti vložila 15. 1. 2013, tj. več kot tri leta po uveljavitvi Odloka o kategorizaciji. Da vlaga pobudo v roku enega leta od dneva, ko je izvedela za nastanek škodljivih posledic, pobudnica niti ne zatrjuje. Ker pobuda ni vložena pravočasno, jo je Ustavno sodišče zavrglo (1. točka izreka).
4. Po prvem odstavku 34. člena ZUstS nosi v postopku pred Ustavnim sodiščem vsak udeleženec svoje stroške postopka, če Ustavno sodišče ne odloči drugače. Ker niso podani razlogi za drugačno odločitev, je Ustavno sodišče odločilo, kot izhaja iz 2. točke izreka.
5. Ustavno sodišče je sprejelo ta sklep na podlagi tretjega odstavka 25. člena in prvega odstavka 34. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 46/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik
zanj
mag. Miroslav Mozetič
Podpredsednik